На основу члана 37. Статута Града Ниша ("Службени лист Града Ниша", број 88/08),

Скупштина Града Ниша на седници одржаној \_\_\_\_\_ 2014. године доноси

**Р Е Ш Е Њ Е**

I **УСВАЈА СЕ** Извештај о пословању Установе за физичку културу Спортски центар „Чаир“ за период: 01.01–31.12.2013. године, број 01-271/2 од 10.03.2014. године, који је Одлуком број 01-277/1 од 11.03.2014.године усвојио Управни одбор ове Установе.

II Решење доставити Установи за физичку културу Спортски центар „Чаир“, Управи за омладину и спорт и Управи за финансије, изворне приходе локалне самоуправе и јавне набавке.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. прописано да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 13. Одлуке о оснивању Установе за физичку културу Спортски центар „Чаир“ („Службени лист Града Ниша“, број 2/2011 - пречишћен текст), Управни одбор Установе је, на седници одржаној 11.03.2014.године, усвојио Извештај о пословању Установе за физичку културу Спортски центар „Чаир“ за период: 01.01.–31.12.2013. године број 01-271/2 од 10.03.2014. године.

Пословање је пратило програм рада Установе за 2013. годину у свим службама, кроз реализацију послова у свим секторима и службама и то: сектору за спорт, сектору за финансијске послове, сектору маркетинга, угоститељства и комерцијалних послова, техничком сектору, служби обезбеђења и служби општих и правних послова.

Осим реализације програмских активности у Извештају је дат и преглед финансијског пословања Установе који је у складу са Одлуком о буџету Града Ниша за 2013. годину и Финансијским планом Установе за физичку културу Спортски центар „Чаир“ за 2013. годину.

Имајући у виду да је Извештај о пословању Установе за физичку културу Спортски центар „Чаир“ за период 01.01-31.12.2013. године сачињен у складу са законом и прописима Града, као и циљевима садржаним у оснивачком акту Установе, предлаже се доношење решења као у диспозитиву.

**По овлашћењу-Начелник**

**\_\_\_\_\_\_\_\_\_\_\_\_\_\_\_\_\_\_\_\_\_**

**Горан Ђорђевић**